У паняцця ёсць і іншыя значэнні, гл. Брэст (значэнні).
**Брэст** — горад на захадзе Францыі, супрэфектура дэпартамента Фіністэр.

Насельніцтва — 142 тыс. жыхароў (2008).

Геаграфія
---------

Размешчаны на ўзбярэжжы Атлантычнага акіяна, на крайнім захадзе паўвострава Брэтань. Горад ляжыць на схілах узгоркаў, на паўночным беразе Брэсцкай бухты.

Гісторыя
--------

Хоць горад і старадаўняга паходжання, Брэст атрымлівае важнае значэнне толькі з XVII стагоддзя. Ужо ў пачатку франскага панавання тут стаяў старажытны замак, па ўсёй верагоднасці, рымскай пабудовы. У XI стагоддзі замак гэты быў моцна ўмацаваны герцагам брэтанскім; пазней горадам на доўгі час завалодалі англічане, пакуль, нарэшце, ён зноў не перайшоў да герцага брэтанскага. Але значэнне сваё Брэст атрымаў толькі з тых часоў, як кардынал Рышэльё ў 1631 годзе загадаў расчысціць і ўмацаваць гавань і пабудаваць арсенал і верф для ваенных караблёў. Міністр Кальбер, замяніўшы драўляную верф каменнай, узвёў у Брэсце ваенную гавань, якая, па загадзе Людовіка XIV была ў 1680—1688 гадах моцна ўмацаваная Вабанам, так што англічанінам, якія ў 1694 гадах хацелі захапіць яго, давялося адступіць са значнымі стратамі.

Падчас Французскай рэвалюцыі на брэсцкім рэйдзе 1 чэрвеня 1794 года французскі флот пад начальствам Віларэ-Жуаеза быў разбіты англічанінамі пад начальствам Гоу. Шэсць лінейных караблёў былі ўзятыя англічанінамі, а сёмы быў затоплены.

У чэрвені 1940 года 5-я танкавая дывізія Вермахта акупавала порт Брэст. У гады Другой сусветнай вайны нацысцкія войскі стварылі ў Брэсце буйную базу падводных лодак (1-я флатылія «Ведыген» і 9-я флатылія падводных лодак). У студзені 1941 года пачаўся працэс збудаванні магутных бетонных крытых докаў-бункераў для абслугоўвання і рамонту падводных лодак. Будаўніцтвам займалася Арганізацыя Тота, бункеры былі пабудаваныя за 9 месяцаў. Схема аб’екта меркавала размяшчэнне двух бункераў пад агульнай дахам. У першым з іх знаходзілася пяць «мокрых» докаў даўжынёй 115 м і шырынёй 17 м (ад «А» да «Е»), на тры лодкі кожны; ў другім было восем сухіх докаў даўжынёй 99 м і шырынёй 11 м, і яшчэ два (даўжынёй 114 м і шырынёй 13 м, ад № 1 да № 10), разлічаных на адну лодку. Агульная даўжыня бункера складала 333 м, шырыня 192 м, вышыня 17 м, таўшчыня даху 6 м. Пасля высадкі ў Нармандыі ў чэрвені 1944 года саюзныя войскі хутка прасоўваліся, і ўзнікла сур’ёзная пагроза для бункераў у Брэсце. Апошняй адсюль 4 верасня выйшла U-256 пад камандаваннем карветэн-капітана Генрыха Лемана-Віленброка.

Эканоміка
---------

Эканамічная актыўнасць у горадзе ў асноўным сканцэнтравана вакол порта. Брэсцкі порт дазваляе прымаць суда любога тыпу і водазмяшчэння. У горадзе развіты суднарамонт і суднабудаванне, таксама ёсць прадпрыемствы лёгкай і харчовай прамысловасці.

Дэмаграфія
----------

Памятныя мясціны
----------------

* Брэсцкі замак

Гарады-пабрацімы
----------------

* Іспанія Кадыс, Іспанія
* Румынія Канстанца, Румынія
* Злучаныя Штаты Амерыкі Дэнвер, штат Каларада, ЗША
* Ірландыя Дун-Лэарэ, Ірландыя
* Германія Кіль, Германія
* Вялікабрытанія Плімут, Вялікабрытанія
* Буркіна-Фасо Сапонэ  (фр.) (бел. Буркіна-Фасо
* Італія Таранта, Італія
* Японія Якосука, Японія

Зноскі
------

1. ↑  French National Directory of Representatives Праверана 15 сакавіка 2019.<a href='https://wikidata.org/wiki/Track:Q3456281'></a>
2. ↑  Brest-Notice Communale **(нявызн.)**.  EHESS. Праверана 8.10.2020.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Брэст (Францыя)
* Афіцыйны сайт горада

|  |  |
| --- | --- |
| ⚙️   У сацыяльных сетках | Твітэр |
| Тэматычныя сайты | INSEE · DMOZ |
| Слоўнікі і энцыклапедыі | Вялікая каталанская · Вялікая нарвежская · Вялікая расійская (старая версія) · Бракгаўза і Эфрона · Ваенная Сыціна · Ларуса · Britannica (11-th) · Britannica (онлайн) · Universalis |
| Нарматыўны кантроль | BNF: 15254374k · GND: 4090083-6 · LCCN: n79073553 · NKC: ge134082 · VIAF: 312794566 |